27. ΑΝΑΓΚ. ΝΟΜΟΣ υπ' αριθ. 136 της 19/20 Φεβρ. 1945 Περί τροποποιήσεως και συμπληρώσεως του ν. 3713 "περί Συμβουλίου Επικρατείας", ως μεταγενεστέρως ετροποποιήθη κλπ. Άρθρ.1.-(Αντικαθίσταται η α΄ παράγραφος του άρθρ. 22 του Νόμ. 3713/1928). Άρθρ.2.-1.Ο εκάστοτε τοποθετούμενος εις το Α΄ Τμήμα του Συμβουλίου της Επικρατείας Αντιπροέδρος και οι εκάστοτε Σύμβουλοι, Πάρεδροι και Εισηγηταί ασχολούνται αποκλειστικώς και μόνον εις τα της διεξαγωγής της κατά το προηγούμενον άρθρον υπηρεσίας του Τμήματος τούτου. 2.Της συνθέσεως του Α΄ Τμήματος επεξεργαζομένου σχέδια νομοθετημάτων συμμετέχουν υποχρεωτικώς μετά ψήφου συμβουλευτικής: α)προκειμένου περί Συνταγματικών διατάξεων, ο αρχαιότερος καθηγητής του Συνταγματικού Δικαίου του Πανεπιστημίου Αθηνών, β)προκειμένου περί Εκκλησιαστικών θεμάτων, εις των Μητροπολιτών, οριζόμενος υπό της ιεράς Συνόδου, γ)προκειμένου περί οργανώσεως των κατά ξηράν, θάλασσαν και αέρα Δυνάμεων, εις ανώτατος Αξιωματικός, οριζόμενος αντιστοίχως παρά του Γενικού Επιτελείου του Στρατού, του Ναυτικού ή της Αεροπορίας, δ)προκειμένου περί θεμάτων οικονομικών ή της Εθνικής εν γένει οικονομίας, το αρμόδιον μέλος του Ανωτάτου Οικονομικού Συμβουλίου, ε)προκειμένου περί θεμάτων αναγομένων εις την αγωγήν είς καθηγητής της Φιλοσοφικής Σχολής του Πανεπιστημίου Αθηνών, ς)προκειμένου περί θεμάτων τεχνικών, εις των καθηγητών του Πολυτεχνείου, αναλόγως της ειδικότητος, τέλος, ζ)προκειμένου περί γεωργικών εν γένει θεμάτων, εις των καθηγητών της Ανωτάτης Γεωπονικής Σχολής, αναλόγως της ειδικότητος του σχεδίου. 3.Τα ανώτατα έκτακτα μέλη ορίζονται μονίμως επί μίαν διετίαν παρά των Σωμάτων, εις α έκαστον τούτων ανήκει. 4.Κατά την ενώπιον του Τμήματος συζήτησιν παρίσταται υποχρεωτικώς άνευ ψήφου και ο αρμόδιος Διευθυντής. Άρθρ.3.-Τα της συγκροτήσεως του Α΄ Τμήματος του Συμβουλίου της Επικρατείας, τα του αναγκαίου προς τούτο προσωπικού, τα του τρόπου της λειτουργίας αυτού, η τηρητέα διαδικασία ως και πάσα σχετική λεπτομέρεια κανονισθήσονται δια Δ/τος, εφ' άπαξ εκδιδομένου, προτάσει του Υπουργού της Δικαιοσύνης και μετά σύμφωνον γνώμην του Συμβουλίου της Επικρατείας. 6.ΑΑ.α.24-27 Συμβούλιο Επικρατείας Άρθρ.4.-Αι κατά την περίπτωσιν β΄ της παρ. 1 του άρθρ. 22 του Ν. 3713, ως τούτο αντικατεστάθη δια των περιπτώσεων β΄και γ΄ της παρ. 1 του άρθρ. 4 του Ν. 4986 λοιπαί αρμοδιότητες του Α΄ Τμήματος του Συμβουλίου της Επικρατείας μεταβιβάζονται εις το Β΄ Τμήμα αυτού. Άρθρ.5.-Ο παρών Νόμος υποβληθήσεται εις την μέλλουσαν Βουλήν, η έναρξις δε της ισχύος αυτού ορισθήσεται δια Δ/τος προτάσει του Υπουργού της Δικαιοσύνης εκδοθησομένου. 